CELEX: 62019TN0355
Language: el
Date: 2019-06-13 00:00:00
Title: Υπόθεση T-355/19: Προσφυγή-αγωγή της 13ης Ιουνίου 2019 — CE κατά Επιτροπής των Περιφερειών

29.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 255/56
            
         
      Προσφυγή-αγωγή της 13ης Ιουνίου 2019 — CE κατά Επιτροπής των Περιφερειών
      (Υπόθεση T-355/19)
      (2019/C 255/69)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: CE (εκπρόσωπος: M. Casado García-Hirschfeld, δικηγόρος)
      
         Καθής-εναγομένη: Επιτροπή των Περιφερειών
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή-αγωγή παραδεκτή και βάσιμη·
               
            
                  —
               
               
                  να ακυρώσει την απόφαση της 16ης Απριλίου 2019 και, επικουρικώς, την απόφαση της 16ης Μαΐου 2019·
               
            
                  —
               
               
                  να διατάξει την αποκατάσταση της υλικής ζημίας που ανέρχεται σε 19 200 ευρώ, χωρίς να υπολογίζεται ο ΦΠΑ, καθώς και της ηθικής βλάβης, η οποία εκτιμάται σε 83 208,24 ευρώ·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής ο προσφεύγων-ενάγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται καταστρατήγηση της διαδικασίας και παράβαση των άρθρων 47 και 49 του Καθεστώτος που εφαρμόζεται επί του Λοιπού Προσωπικού της Ένωσης, καθώς και των άρθρων 23 και 24 του παραρτήματος IX του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης.
               
            
                  2.
               
               
                  Με τον δεύτερο λόγο προβάλλεται προσβολή του δικαιώματος σε δίκαιες και πρόσφορες συνθήκες εργασίας και παραβίαση της αρχής της χρηστής διοίκησης και της απαγόρευσης κάθε είδους ηθικής παρενόχλησης.
               
            
                  3.
               
               
                  Με τον τρίτο λόγο προβάλλεται ότι υπήρξε πρόδηλη πλάνη εκτίμησης καθώς και ουσιώδεις ανακρίβειες.